קובי בראון

קובי בראון (באנגלית: Kobe Brown; נולד ב-1 בינואר 2000) הוא כדורסלן אמריקאי המשחק בעמדות הקלע והסמול פורוורד בלוס אנג'לס קליפרס.

קריירה
בראון נולד בהאנטסוויל, אלבמה, לאב כדורסלן עבר ומאמן כדורסל, ונקרא על שם קובי בראיינט. הוא שיחק כדורסל בתיכון מקומי, בו שימש אביו כמאמן קבוצת הכדורסל, ושיחק לצד אחיו. לאחר התיכון בחר לשחק עבור קבוצת הכדורסל של אוניברסיטת מיזורי. בעונתו הראשונה באוניברסיטה קלע 5.8 נקודות והוסיף 3.7 ריבאונדים בממוצע למשחק, בעונתו השנייה העמיד ממוצעים של 8 נקודות ו-6.2 ריבאונדים למשחק, בעונתו השלישית העמיד ממוצעים של 12.5 נקודות, 7.6 ריבאונדים ו-2.5 אסיסטים למשחק ובעונתו האחרונה העמיד ממוצעים של 15.8 נקודות, 6.4 ריבאונדים ו-2.5 אסיסטים ב-29.5 דקות למשחק.

ב-23 באפריל 2023 הכריז כי יתמודד בדראפט 2023 ב-NBA. בדראפט נבחר בבחירה ה-30 על ידי לוס אנג'לס קליפרס, חתם על חוזה בקבוצה ב-3 ביולי והצטרף לסגל הקבוצה לליגת הקיץ של ה-NBA.

קישורים חיצוניים

הערות שוליים

כדורסלנים אמריקאים
אלבמה: כדורסלנים
כדורסלני אוניברסיטת מיזורי
כדורסלני לוס אנג'לס קליפרס
בחירות דראפט של לוס אנג'לס קליפרס
אמריקאים שנולדו ב-2000